**SREDSTVIMA JAVNOG INFORMIRANJA**

-SVIMA-

Poreč, 24.7.2023.

**POREČKO LJETO: Ovog tjedna Melting sunset, Magic is in the Air, Music on Square i La mula de Parenzo Tours**

Večeras na Porečkoj rivi pokraj hotela Palazzo u sklopu Porečkog ljeta u zalazak sunca (cc 20.45 sati) posjetitelji će imati priliku uživati u hipnotizirajućem plesu uz vatrene rekvizite za ispraćaj zalaska sunca **„Melting sunset“**. Opuštajuća atmosfera uz ambijentalnu glazbu ponuditi će posjetiteljima mogućnost promatranja atraktivne konceptualne plesne izvedbe uz prekrasnu prirodnu kulisu. U 21.00 sati, u Parku Olge Ban održati će se „**Magic is in the Air**“. Radi se o plesu na svili koji ističe fleksibilnost tijela plesača i dojmljive gimnastičko-akrobatske vještine u zraku uz mnogobrojne dodatne scenske svjetlosne efekte, čarobnu glazbu te atraktivne kostime. Opčinjavajuća glazba, zalazak sunca i razni audiovizualni efekti savršeno će upotpuniti ljetni doživljaj grada te pružiti mozaik doživljaja koji će rasplesati sva osjetila.

U utorak, u 21.00 sat počinje na Trgu slobode glazbeni program **„Music on Square“** koji ćeposjetiteljima pružati mogućnost da zaplešu i uživaju u toploj ljetnoj atmosferi glavnog gradskog trga.

U srijedu, 26.7. na rasporedu je besplatna interpretativna šetnja kroz povijest Poreča **„La mula de Parenzo Tours“.** Zbog velikog interesa organizirana je dodatna tura. Prva tura kreće u 19.00 sati, druga u 20.30 h. Uživajte u razgledu Poreča, upoznajte ribarsku tradiciju ali i doznajte kako je poznati američki pisac Ernest Hemingway povezan s prošlošću ovoga grada. Legenda o La muli svima je poznata, ali doživjeti je na ulicama i trgovima Poreča, otkriti će Vam detalje koje do sad niste znali. Rezervirajte svoje mjesto i pridružite nam se na besplatnoj interpretativnoj šetnji kroz povijest Poreča. Informacije & Rezervacije: T: +385 (0)91 432 3745, E: lamuladeparenzo@muzejporec.hr

Više detalja o programu Porečko ljeto možete pronaći na stranicama Turističke zajednice grada Poreča [www.myporec.com](http://www.myporec.com), na Facebook stranici <https://www.facebook.com/PorecIstria> kao i na aplikaciji Moove, a dodatno TZG Poreč štampa i mjesečnu tiskanu verziju koja se može podignuti u Informativnom centru Turističke zajednice grada Poreča.

*Molimo Vas da priopćenje objavite u Vašem mediju.*

TURISTIČKA ZAJEDNICA GRADA POREČA